Source: http://docplayer.fi/3725407-Aseistakieltaytyjaliitto.html
Timestamp: 2017-09-24 07:03:57+00:00
Document Index: 26026669

Matched Legal Cases: ['kko ', 'kko ', 'kko ', 'kko ', 'kko ', 'kko ']

Aseistakieltäytyjäliitto: - PDF
Download "Aseistakieltäytyjäliitto:"
2 Armeija sponsoroi festareita K esän saapuessa moni kääntää katseensa kohti lomaa ja leireilyä, esimerkiksi festarien leirintäalueilla tai etenkin hieman nuoremmat tarkemmin ohjelmallistetuilla kesäleireillä. Myös armeija osaa löytää tiensä sinne, missä nuoria on militarismia levitetään niin sponsoroimalla rockfestivaaleja kuin järjestämällä nuortenleirejä. Ainakin Helsingissä tarjotaan alaikäisille nuorille suunnattua Kesäintti08 -leiriä yhteistyössä Nuorisoasiainkeskuksen kanssa. Viihdetapahtumissa läsnä oleminen on armeijalle itsensä tuomista osaksi ihmisten jokapäiväistä kokemusmaailmaa pienestä pitäen. Voisi sanoa, että militarismia normalisoidaan tätä kautta osaksi jokapäiväistä elämää. Samalla kuvaa väkivaltajärjestelmästä pyritään viihteellistämään ja etäännyttämään kauas sodan todellisuudesta. Kummastuttavaa on, että Helsingin nuorisoasiainkeskus näyttää leiriä järjestämällä olevan mukana projektissa. Kenties ensi kesänä voitaisiin vastapainona järjestää rauhanteemainen kesäleiri? Rauhan tekeminen on vähintään yhtä hauskaa. Mukavaa tekemistä löytyy myös suoraan Aseistakieltäytyjäliitonkin parista. Tänäkin kesänä järjestämme muun muassa perinteiset, antimilitaristiset yhteismatkat festareille Tanskan Roskildeen ja kotimaassa Ilosaarirockiin. Jälkimmäisestä voi löytää myös infopöytämme, joka on mahdollista tavata monilta muiltakin festivaaleilta alkaen Maailma kylässä -tapahtumasta Helsingistä toukokuuta. Tervetuloa tutustumaan!
3 Aseistakieltäytyjäliitto: Vankiloissa on tällä hetkellä noin 15 siviilipalvelusrikoksesta tai asevelvollisuudesta kieltäytymisestä tuomittua. Jos heihin olisi sovellettu vuoden alusta voimaan tullutta, lyhennettyä siviilipalvelusaikaa, heidät olisi tuomittu 16 päivää lyhyempään rangaistukseen. Lyhennettyä siviilipalvelusaikaa ei sovelleta niihin, jotka ovat aloittaneet palve- luksensa ennen uuden lain voimaanastumista. Vastaavassa tilanteessa vuonna 1992 lakia sovellettiin sivareiden hyväksi. Loviisan käräjäoikeuden keväällä 2008 käsittelemissä jutuissa on otettu Suomen rikoslain ja kansainvälisten sopimusten mukaisen lievemmän lain periaate huomioon: rangaistuksia on lyhennetty riippumatta palveluk- Kaksi palvelukseenastumispäivänään asevelvollisuudesta kieltäytynyttä miestä tuomittiin helmikuun lopulla ehdottomiin vankeusrangaistuksiin. Parolan panssariprikaatissa tammikuussa asevelvollisuudesta kieltäytynyt ylöjärveläinen lukiolainen tuomittiin Hämeenlinnan käräjäoikeudessa 179 päivän ehdottomaan vankeusrangaistukseen. Kainuun Prikaatissa samana päivänä kieltäytynyt tamperelainen opiskelija tuomittiin 181 päiväksi vankeuteen. Asevelvollisuudesta kieltäytymisestä rangaistaan kuten siviilipalveluksesta kieltäytymisestä. Vankeutta annetaan puolet jäljellä olevasta siviilipalvelusajasta. Siviilipalvelusaika lyheni vuoden alussa 362 päiväksi. Hämeenlinnassa otettiin huomioon, että mies oli aloittanut palveluksen Kajaanin käräjäoikeudessa tätä ei huomattu tehdä. Tamperelaismies vetosi siihen, että asevelvollisuus koskee epäoikeudenmukaisesti vain miehiä. Ylöjärveläisen kieltäytyminen perustuu hänen antimilitaristisiin mielipiteisiinsä. Hän vastustaa siviilipalveluslain epäkohtia ja Suomen aselakeja. Miehet vetosivat myös ihmisoikeussopimusten ja perustuslain turvaamaan omantunnonvapauteen ja syrjintäkieltoihin. Kumpikin aikoo valittaa tuomioistaan. Myös ihmisoikeusvalituksia harkitaan. sen aloituspäivästä. Helsingin hovioikeuden käsiteltävänä on valitusasioita, joissa periaatteen soveltamisalaa tutkitaan. Nyt vankilassa olevat ja lainvoimaisten tuomioiden täytäntöönpanoa odottavat henkilöt ovat joutumassa tänä vuonna tuomittuihin verrattuna perusteettomasti huonompaan asemaan. AKL katsoo, että lievemmän lain periaatetta on sovellettava myös vankeusrangaistusten täytäntöönpanoon. Perusteena tälle on esimerkiksi kansalais- ja poliittisia oikeuksia koskevan yleissopimuksen 15 artikla, joka edellyttää lain soveltamista myös oikeudenkäynnin jälkeen. Artikla määrittelee: Jos rikoksenteon jälkeen lailla säädetään sovellettavaksi lievempi rangaistus, rikoksentekijän tulee päästä tästä osalliseksi. Olkiluodon ydinvoimalatyömaan läheisyydessä Eurajoella tärähtää kesäkuuta. Luvassa on työpajoja, seminaareja ja vaihtoehtoisia energiaratkaisuja hauskanpitoa unohtamatta. Kansainvälisen leirin tarkoituksena on kyseenalaistaa lyhytnäköinen ydinvoimahulluus, jonka lippulaivaksi Olkiluodon uutta jättireaktoria rakennetaan. Talkoohenkeä kaivataan kuljetuksiin, ruokahuoltoon, viestintään, ohjelmien ja työpajojen toteutukseen ja paljon muuhun. Aseistakieltäytyjäliitto järjestää bussikuljetukset kesän parhaille festareille: Roskildeen ja Ilosaarirokkiin. Lisää tietoa matkoista löydät sivulta 19.
4 L apinjärven sivarikeskuksen johtaja Tiina Koivuniemi on tyytyväinen tämän vuoden alusta käyttöön otettuihin siviilipalveluksen koulutusjakson uudistuksiin. Hakijoita on ollut tasaisesti kaikkiin kolmeen uuteen suuntautumisvaihtoehtoon eli palo-, pelastus- ja väestönsuojeluun, ympäristön ja kulttuuriomaisuuden suojeluun sekä Yleissivistys ja kansalaisvalmiudet -kokonaisuuteen. Valinnanvapauden kasvamisen lisäksi uudistuksen myötä opetuksen ryhmäkoot pienenivät. Näin koulutettavat saavat opinnoista myös enemmän henkilökohtaista hyötyä. Jokaisella suuntautumisvaihtoehdolla on oma opettajansa, eli yksilöohjaus onnistuu aivan eri tavalla kuin aiemmassa koulutusohjelmassa eli massaluentojen aikana, Koivuniemi painottaa. Myös Aseistakieltäytyjäliiton mukaan uudistukset ovat olleet oikeansuuntaisia. Tosin niiden myötä AKL jäi harmittavasti ilman omaa luennoitsijaa viime syksystä lähtien, kun jo lähes kymmenen vuotta Lapinjärvellä aseistakieltäytymisen historiasta luennoineen AKL:n edustaja Sampsa Oinaalan työsuhde pu- rettiin yllättäen kuten kaikkien muidenkin ulkopuolisten luennoitsijoiden (ks. lisää Oinaalan omassa artikkelissa). Jatkossa koulutuskeskus käyttää vain palveluskeskuksen omia, vakituisia kouluttajia. AKL:lle tarjottiin huhtikuusta alkaen vain vapaaehtoisen illanvieton järjestämisen mahdollisuutta, jonka järjestö toki otti vastaan. Ensimmäiseen illanviettoon saapui noin kolmasosa koulutusjaksolaisista katsomaan dokumentteja sekä kuuntelemaan infoa AKL:stä ja sivareiden etujen ajamisesta. Näin kaikki Lapinjärven sivarit eivät enää saa tietoa omasta etujärjestöstään. Liitto pyrki saamaan edes puolen tunnin luennointimahdollisuutta pakollisen ohjelman joukkoon, mutta tähän ei tultu vastaan. Koulutuskeskus satsaa nyt myös uusien palveluspaikkojen löytymiseen erityisesti Pirkanmaan ja ItäSuomen kuntayhtymien puolelta. Palveluspaikkapula on näkynyt Lapinjärvellä 1990-luvun lamavuosista lähtien. Koivuniemen mukaan paikattomien määrät vaihte- levat eri koulutuserissä: Lapinjärven legioonaan jämähtää noin sivaria koulutusryhmästä riippuen. Uudistuksen myötä legioonauhkaisille on luotu koulutusjaksoon paikanhakupäiviä ja lisäksi yksi ekstraviikko koulutuksen loppuun pelkästään tähän asiaan keskittyen. Sivareilla on marraskuusta lähtien ollut käytössään myös työpalveluohjaaja/sosiaalikuraattori. Häneen voi ottaa yhteyttä myös palveluspaikoilla ilmenevien ongelmien yhteydessä. Opetustilojen puitteita on jouduttu miettimään nyt on jo rakennettu yksi uusi koulutustila Sikalan yhteyteen. Ympäristöpuolella olemme pohtineet uusiutuvien energiamuotojen konkretiaa. Tuntuu hassulta polttaa öljyä, jos opetamme esimerkiksi tuuli- ja aurinkovoiman käyttöä, Koivuniemi harmittelee. Palveluskeskus pyrkii tiedottamaan uudistuksista ja sivariasioista entistä paremmin palveluspaikkojen suuntaan. Kevään kuluessa Koivuniemi kiersi 16 tilaisuudessa ympäri Suomea kertomassa siviilipalveluksen muutoksista. Palveluspaikat eivät tienneet kovin hyvin sivariasioista. Aiemmin olemme järjestäneet kerran vuodessa neuvottelupäivät palveluspaikkojen kanssa ja paikalle on saapunut vain murto-osa näiden edustajista. Nyt aiomme lähettää palveluspaikkoihin sähköistä tiedotetta pari kertaa vuodessa sekä esitellä hyviä palveluspaikkoja ja näiden käytäntöjä, Koivuniemi summaa.
5 Aseistakieltäytyjäliiton yhteyshenkilö Lapinjärvellä, koulutusvastaava Timo Virtala, jäi hoitovapaalle puoleksi vuodeksi toukokuun alkupuolella. Hänen tuuraajakseen valittiin maa- ja metsätaloustieteen maisteri Eveliina Lundqvist, jolla on paljon kansalaisjärjestökokemusta muun muuassa työstä Animalian ja Luonto-Liiton nuorisoprojektissa. AKL on ilahtunut valinnasta. Sivarin kuulumiset Lapinjärveltä T ulevasta Lapinjärven koulutusjakson muutoksesta täysin tietämättömänä olin edellisenä syksynä päättänyt viimein suorittaa palvelusvelvollisuuteni. Päädyin vuoden toiseen koulutuserään. En juurikaan tiennyt, mitä koulutusjakso sisältäisi. Olin kuullut sivarin käyneiltä ystäviltäni vain sen, että viimeisen viikon saisimme lomiksi. Ensimmäisenä päivänä kävi ilmi, että tieto oli erheellinen: viimeisen viikon lomat oli tiputettu pois. Ensimmäisenä päivänä pikaisen lounaan, tupakavereihin tutustumisen ja tiukan infopaketin jälkeen meidät jaettiin ryhmiin, joissa vietimme neljän viikon opintoaikamme. Vaihtoehtoja oli kolme: palo ja pelastus, ympäristön- ja kulttuuriomaisuuden suojelu sekä yleissivistys ja kansalaisvalmiudet. Valitsin viimeisen pitkälti siksi, että luentojen luvattiin sisältävän enemmän teoriaa ja filosofista pohdintaa kuin kahden muun ryhmän. Myöhemmin kävi ilmi, että valitsemani ryhmä oli myös lähimpänä aiempaa koulutusjakson sisältöä. Istuessamme väkivallatonta konfliktinratkaisua, suvaitsevaisuutta ja onnellisuutta käsittelevillä luennoilla toiset ryhmät harjoittelivat tulipalon sammuttamista tai öljyntorjuntaa. Ei sillä, että asia minua harmittaisi luennot olivat pääsääntöisesti mielenkiintoisia ja viihdyttäviäkin. Mielenkiintoisuus tosin hieman laski koulutusvastaavamme Timo Virtalan tultua isäksi ja jäätyä lomalle jakson puolivälin tienoilla. Lomapäiviä oli enää vain kaksi: toisen ja neljännen viikon maanantait. Nekin sai vapaaksi vain, jos oli jo hankkinut itselleen palveluspaikan ja palauttanut sitoumuslomakkeen. Lisäksi oli mahdollista tienata kuntoisuuslomia, mutta niiden myöntämisessä oltiin kuulemma entistä tiukempia. Onnistuimme parin sivarin kanssa tienaamaan kuntsarin näytelmäprojektilla, joka ratkaisi samalla ongelmia vapaa-ajan vieton kanssa. Muutokset eivät nimittäin olleet jääneet pelkästään siviilipalveluslakiin tai koulutusjakson sisältöön. Hotelli Hanhi, joka aiemmin oli ilmeisestikin ollut olennainen osa siviilipalvelusmiesten vapaa-aikaa, oli remontin vuoksi suljettu. Päivittäinen ohjelmamme sisälsi ruokailujen lisäksi reilut kuusi tuntia luentoja. Välillä katsoimme dokumentteja tai harrastimme liikuntaa, mikä vähälumisena helmikuuna tarkoitti juoksua, kävelyä tai kuntosalia. Luennot jakautuivat pääpiirteittäin informatiivisiin ja keskustelua herättäviin. Ensimmäistä tyyppiä edustivat muun muassa tietoa siviilipalveluslaista ja Kelan lomakkeista. Jälkimmäiset luennot puolestaan sisälsivät esimerkiksi suvaitsevaisuutta, ennakkoluuloja ja uskontoja. Luentojen viimeinen viikko oli kaikilla ryhmillä omistettu kokonaan ATK:lle ja ensiapukurssille. Jotenkin tuntui, ettei kukaan saanut paljoa irti harjoituksista, joissa opeteltiin wordin ja excelin käyttöä. Ensiapukurssi sen sijaan oli kenties koulutusjakson suurin anti uusiin ihmisiin tutustumisen jälkeen. Olennaisin muutos koulutusjakson sisällössä lienee siviilikriisinhallintaan liittyvän käytännönläheisyyden voimistuminen. Tämä lisää jakson mielekkyyttä. Udistuneella koulutusjaksolla oli mukavaa joskaan en usko syyn olleen niinkään koulutusjakson sisällössä, vaan kanssasivareissa sekä erinomaisessa, puulämmitteisessä saunassa.
6 E i olisi uskonut. Ei sitä, että olen yht äkkiä entinen siviilipalveluskeskuksen luennoitsija. Eikä olisi uskonut sitäkään, että minusta tulee luennoitsija silloin, kun yhdeksän vuotta sitten ensi kertaa astuin linja-autosta keskelle itäuusimaalaista peltomaisemaa. Oli lokakuun loppu vuonna 1998 ja minä olin 19-vuotias tuore ylioppilas. Tulevaisuudesta ei ollut mitään tietoa. Alusta alkaen paikka tuntui epätodelliselta. Omituinen funkkismiljöö keskellä kulttuurimaisemaa, jossa tuulee aina. Pihalla legioonalaisia nojailemassa haravanvarsiin. Olin kuullut palveluspaikattomista miehistä juttuja, mutta ei minusta itsestäni sellaista pitänyt tulla. Pakkopalvelukseen alistetun nuorukaisen itsetuhovietti heräsi heti. Jo ensimmäisenä iltana löysin itseni tämän Ruuhka-Suomen eläköityneimmän kunnan ainoasta baarista, joka sekin oli epätodellinen: keski-ikäiset venäläiset ilotytöt ja ympäri Suomea kootut, armeijasta kieltäytyneet miehet valtavassa kolossissa keskellä ei-mitään. Alkoi se lyhyt ajanjakso elämässäni, jolloin kaikki saamani rahat kuluivat päihteisiin. Valtio huolehti muusta. Vaikka ei niillä päivärahoilla toki kovin pahaa alkoholismia saanut aikaiseksi. E n ollut koskaan hakenut töitä. Pian sain huomata, ettei se niin helppoa ollutkaan. Neljän eximian yo-papereilla ei tehnyt yhtään mitään, kun ei ollut ammattia, ei ajokorttia, eikä harmainta hajuakaan tietokoneista. Palvelushaastattelut olivat toinen toistaan inhottavampia. Ai noin pieni mies sinä oletkin, totesi helsinkiläiskouluun iltavahtimestaria hakenut virkamies. Ei herunut paikkaa sieltä, eikä muualtakaan. Ehkä siksi en myöskään koskaan siviilipalveluksen jälkeen hakenut töitä, vaan ryhdyin freelanceriksi. Se ei ole kaduttanut päivääkään. Melkein ensi töikseni aloin järjestää lakkoa. Eduskunnassa käsiteltiin siviilipalvelusaikaa, ja jollakin itsellenikin käsittämättömäk- si jääneellä tavalla sain puhuttua 90 prosenttia koulutusjaksolaisista päiväksi pois palveluksesta. Samoihin aikoihin Aseistakieltäytyjäliitto alkoi valittaa sivarikeskuksen kohtuuttomista kurinpitopäätöksistä. Niin liiton ja keskuksen välit menivät solmuun. Siinä sivussa minusta tuli johtajan silmätikku sekä legioonalainen. Ei sitä palveluspaikkaa nimittäin löytynyt. Hommaa tuskin helpotti se, että olin jo etukäteen päättänyt ryhtyä osittaiskieltäytyjäksi kahdeksan palveluskuukauden jälkeen ja rehellisesti kerroin siitä työhaastatteluissa. E nsin vaivasi epätietoisuus. Sitten se vaihtui epätoivoksi. Molempia lääkittiin päihteillä. Lopulta kaikki tasoittui turvalliseksi sekavuustilaksi. Kohtalotovereihini mahtui aika hauskoja tyyppejä. Meille totaalinen ulkopuolisuus sopi. Olimme muukalaisia legioonassa. Aina sai ruokaa ja viikoittain puhtaat lakanat. Aina joltakin löytyi pilveä. Epätodellisuus vain korostui. Koko paikkakunta, jossa ajettiin traktoreilla ja puhuttiin kahta kieltä, tuntui käsittämättömältä. Henkilökuntaan mahtui toinen toistaan kummallisempia friikkejä samoin sivareihin. Kaiken kruunasi laitoksen rytmissä kulkenut kello. Hampunhuuruisissa illanistujaisissa keksimme tälle kaikelle nimenkin. Olimme Lapinjärvi-tripillä. Se ei liittynyt päihteisiin. Jopa täysin selvin päin sama olotila alkoi heti, kun lähti astelemaan koivukujaa pitkin kohti sivarikeskusta. S amana talvena AKL:n luennoitsija Juha Keltti sai potkut sivarikeskuksesta. Tai oikeastaan ei saanut häntä ei vain enää koskaan kutsuttu puhumaan, eikä päätöksestä saati sen perusteluista muistettu asianosaiselle ilmoittaa lainkaan. Päätin
7 paikata aukon, jotta sivarit saisivat jatkossakin edes jotakin tietoa etujärjestöstään. Erään luennoitsijan kanssa sain sovittua, että lainaan vajaan puolen tunnin verran hänen opetusaikaansa. Sovin asiasta myös erään koulutuskeskuksen työntekijän kanssa. Päätökseni mukaisesti keskeytin palvelukseni kesäkuussa 1999 ja kieltäydyin sen loppuun suorittamisesta. Siirryin työharjoittelijaksi AKL:n toimistoon ja päätin jatkaa esitelmöintiä siviilipalvelusmiehille samalla konseptilla. Ensimmäisellä reissulla erehdyin käymään syömässä keskuksen ruokalassa. Johtaja käveli vastaan. Pian sen jälkeen tuli henkilökunnalle ukaasi: Sampsa Oinaalaa ei saa päästää koulutuskeskuksen alueelle, hän ei saa luennoida, hänelle ei saa antaa ruokaa... Ja tietenkin juuri se koulutusvastaava, jonka kanssa olin esitelmöinnistäni sopinut, oli vastikään irtisanonut työsuhteensa ovet paukkuen. J atkoin puhumistani siviilipalvelusmiehille salaa. Hommaa helpotti se, että luennot pidettiin lähes poikkeuksetta varsinaisen sivarikeskuksen ulkopuolella sijaitsevassa vanhassa nuorisoseurantalossa. Kävelin siis linja-autoasemalta keskuksen ohi suoraan luentosalille. Kerran vedin vielä palestiinalaishuivinkin kasvoilleni matkalla, mutta sitten tajusin, että tällä naurettavuudella varmasti kiinnitän paljon enemmän huomiota kuin vältän. Ilmeisesti kukaan ei ihan oikeasti huomannut puuhiani pitkiin aikoihin. Sivarit saivat kuulla AKL:sta vuoden päivät henkilökunnan tietämättä. Ensimmäisen kerran törmäsin siivoojaan saarnareissullani vasta kesällä Pikku hiljaa henkilökunta käsittääkseni pääsi salaluennoista jyvälle johtajaa myöten. Niiden annettiin kuitenkin jatkua. K evättalvella 2001 valmistauduin kieltäytymisestäni seuranneeseen kahden ja puolen kuukauden vankilareissuun, kun sain yllättävän puhelun. Haluatko tähtiluennoitsijaksi, kysyi sivarikeskuksen tuttu koulutusvastaava. Ajattelin, että ensimmäisellä luvallisella ja palkallisella luennollani on varmaan koko valvontakomissio kuuntelemassa, mutta henkilökunta loisti poissaolollaan. Kun kysyin jatkosta, minulle lätkäistiin koko vuoden koulutuskaaviot, joihin sain vapaasti merkkailla itselleni luentopäiviä. Olin kuin puulla päähän lyöty: porttikielto oli vaihtunut täyspitkään, säännölliseen luentoon. Tällaista mahdollisuutta ei voinut hukata. Niinpä käytin vankilassa melkein kaikki poistumislupani luennointiin. Kun toiset vangit suuntasivat lomillaan perheen luokse tai ryyppäämään kavereiden kanssa, minä lähdin puhumaan sivareille. Laitoksesta laitokseen ja illaksi takaisin. V ankilasta vapauduttuani ryhdyin rakentelemaan toimeentuloani vapaana journalistina. Luennointi auttoi siinä. Se oli säännöllinen pohjatulo, jonka päälle oli hyvä kehitellä kirjoitustöitä. Pikkuhiljaa journalismi johdatteli minut pois syntymäkaupungistani Helsingistä. Keväällä 2004 muutin Valtimolle PohjoisKarjalaan. Yllättäen sain pitää luentoni ja sen rinnalle tuli vieläpä toinenkin. Otsikot olivat Militarismi ja Aseistakieltäytymisen historia. Keskus suostui maksamaan matkakuluni. Tässä vaiheessa ryhdyin pitkän tauon jälkeen viettämään jälleen öitä sivarikeskuksessa. Jos- kus kahden päivän luentoputken yhteydessä vietin Lapinjärvellä kolmekin yötä peräkkäin. Elämä jaksottui koulutusjaksojen mukaan. Kolmen viikon jälkeen löysin itseni jälleen samasta pienestä huoneesta, samasta kapeasta rautasängystä. Välillä elin pitkiä jaksoja lähes erakkona, kun rakentelin tai viljelin maata Valtimolla. Kun sieltä jonnekin lähdin, lähdin sille samalle Lapinjärvi-tripille, joka imaisi minut ensi kertaa jo Epätodellisuus vaihtui epätodellisuuteen, ja viihdyin molemmissa. Olin ainoa luennoitsija, joka vietti säännöllisesti öitä sivarikeskuksessa. Itse asiassa taisin olla ylipäätään ainoa ulkopuolinen joka tiesi, mitä keskuksessa tapahtui iltaisin. S itten, odottamatta, se kaikki oli ohi. Luennointi loppui yhtä käsittämättömällä tavalla kuin oli alkanutkin. Tiesin toki, että koulutusjaksoa aiottiin uudistaa ja luennoitsijoiden määrää vähentää. Sitä en arvannut, miten uudistus käytännössä toteutettiin. Kun pidin viimeisen luentoni syyskuussa 2007, en tiennyt, että se on viimeinen. Valmistautuessani jo seuraavaan luentoreissuun selvisi puolivahingossa, että se on peruttu. Keskus ryhtyi testaamaan uutta koulutusjaksoa. Kaikki vierailevat luennoitsijat oli päätetty heittää pihalle, mutta kukaan ei ollut muistanut ilmoittaa heille siitä. Myöhemmin syksyllä selvisi, ettei luentoja enää tule. Vitutuspäissäni lähdin metsään ja löysin kaksi korillista suppilovahveroita. Kai se oli merkki, että jotakin uutta voi tulla menetetyn tilalle. Silti olo oli sekava. Toisaalta olin helpottunut. Takana oli 510 Lapinjärvellä vietettyä päivää. Ikilegioonalainen oli kotiutunut vihdoin. Toisaalta harmitti. Kaipasin sivareita. Yhdeksän vuoden aikana olin puhunut melkein nuorelle miehelle. Vastaavaa kokemusta ei monelle ole siunaantunut. Kaipasin myös sitä outoa epätodellisuutta, jonka olin löytänyt aina uudelleen ja uudelleen. Nyt trippi on ohi. Vieroitusoireet jatkuvat edelleen.
8 Tapahtumia ulkomailla Tänä vuonna Euroopan sosiaalifoorumi järjestetään Ruotsin Malmössä syyskuuta. Ruotsalainen Ofog-rauhanverkosto organisoi samaan yhteyteen Euroopan rauhanfoorumin (European Peace Action), jonka tarkoituksena on tuoda yhteen eurooppalaisia rauhanaktivisteja verkostoitumaan ja suunnittelemaan kampanjoita. Luvassa on esitelmiä, keskusteluja sekä suoraa toimintaa paikallisia asevalmistajia vastaan. Foorumissa keskitytään neljään teemaan: Nato ja EU:n militarisointi, ydinaseet, avaruuden militarisointi sekä kansainvälinen aseteollisuus. Koko foorumin kantavana teemana pohditaan, kuinka vahvistaa militarisoinnin vastaista globaalia kamppailua. Tapahtumiin ovat tervetulleita kaikki vanhat, uudet ja tulevat rauhanaktiivit. Skotlannin CND (Campaign for Nuclear Disarmament) järjestää 14. kesäkuuta Skotlannissa, Faslanen ydinasetukikohdassa, Rauhanketju Faslanen ympäri -tapahtuman. Sen tarkoituksena on muodostaa 2000 metriä pitkä, ihmisistä ja banderolleista koostuva ketju, joka kiertää ydinasetukikohdan aidan ympäri. Tempaus on vastalause Britannian suunnitelmille uusia nykyinen ydinasejärjestelmä. Keski-Ruotsissa, Karlskogan kaupungissa, järjestetään kansainvälinen rauhanleiri globaalia aseteollisuutta vastaan. Kesäkuun päivien tapahtumat kulkevat nimellä Disarm'08. Ohjelmassa on muun muassa kansalaistottelemattomuustapahtumia, työryhmiä ja musiikkia. Huolimatta rauhaa rakastavasta imagostaan Ruotsi tuottaa väkilukuun suhteutettuna eniten aseita maailmassa. Irakin sodan alkamisen jälkeen Ruotsin asevienti Yhdysvaltoihin on kaksinkertaistunut. Karlskogan alueella toimii kaksi merkittävää asevalmistajaa. Näistä toinen eli BAE Systems on globaali yritys maailman kolmanneksi ja USA:n kuudenneksi suurin joka kehittää, toimittaa ja huoltaa erilaisia asejärjestelmiä sekä valvontalaitteita. Yrityksellä on toimintaa viidellä mantereella sekä asiakkaita ja kumppaneita yli sadassa maassa. Rauhanleirin päämielenilmaus on asevalmistajien porteilla 17. kesäkuuta, jolloin rauhanaktiiveja ympäri maailman pyydetään osoittamaan tukea tempaukselle lähimmällä BAE Systemsin toimipaikalla. Suomen valtion yli 70 prosenttisesti omistama asevalmistaja Patria tekee yhteistyötä BAE Systemsin kanssa. AKL ja kansalaistottelemattomuusryhmä Muurinmurtajat aloitti keväällä Patriaa kritisoivan kampanjan. Büchelissä Saksassa toivotetaan jäähyväisiä ydinaseille elokuuta kestävällä rauhanleirillä. Järjestäjäverkoston (GAAA) mukaan Büchelin tukikohtaan on sijoitettu USA:n ydinasetta, joiden arvioitu räjähdysvoima yhteensä on verrattavissa 150:een Hiroshiman pommitukseen. blogspot.com
9 Aseistakieltäytyjä pakotettiin perumaan kieltäytyminen T urkkilainen aseistakieltäytyjä Ismail Saygi peruutti kieltäytymisensä sotilasvankilassa ollessaan. Saygi pidätettiin Istanbulissa 16. maaliskuuta kotimatkallaan henkilöllisyyden tarkastuksen yhteydessä. Hänet vietiin sotilasoikeuteen, pidätettiin ja lähetettiin Maltepen sotilasvankilaan, jossa sotilaat pahoinpitelivät häntä vakavasti. Saygi sai osakseen myös muuta huonoa kohtelua koko Maltepessa oleskelunsa ajan. 26. maaliskuuta hänet lähetettiin Karsiin ja sijoitettiin Sarikamisin sotilasvankilaan, joka on pahamaineinen vankien huonosta kohtelusta. Saygı julistautui aseistakieltäytyjäksi 15. marraskuuta 2006 palveltuaan armeijassa seitsemän kuukautta. Saygi, joka ei toistanut aseistakieltäytymisilmoitustaan oikeudenkäynnissä Istanbulissa, pääsi tapaamaan lakimiestään Karsissa. Hän kertoi, että on saanut syytteen sotilaskarkuruudesta ja aikovansa tuomion istuttuaan suorittaa sotilaspalveluksen loppuun. Häntä oltiin tuolloin viemässä Erzurumin sotilassairaalaan hoidattamaan nenäänsä, joka oli vahingoittunut vakavasti pahoinpitelyssä Maltepessa. Saygin turkkilainen solidaarisuusryhmä julisti näiden uutisten jälkeen: Turkkilaisessa yhteiskunnassa vaikuttavan sosiaalisen ja psykologisen paineen lisäksi Ismail Saygi on joutunut fyysisen väkivallan ja voimankäytön uhriksi. Painostuksen voimakkuudesta kertoo paljon se, että sotilaspalveluksensa seitsemännellä kuukaudella kieltäytymisilmoituksen jättänyt aseistakieltäytyjä muuttaa mielensä pidätysjakson aikana. War Resisters' International (WRI) pitää erittäin huolestuttavana tapahtunutta ja sitä, että aseistakieltäytyjä ei nähnyt tilanteeseensa muuta ratkaisua kuin kieltäytymisensä peruuttamisen erityisesti koska Saygia oli ilmeisesti pahoinpidelty ja hänet oli jouduttu viemään sairaalaan. Aikaisemmin muun muassa Mehmet Tarhanin tapauksessa vankilaviranomaiset ovat antaneet muiden tiilenpäiden lukijoiden pahoinpidellä vangittua aseistakieltäytyjää. WRI toteaa, että Turkin sotilasvankiloiden olosuhteisiin on kiinnitettävä enemmän huomiota. Aseistakieltäytyjä Halil Savda pidätettiin Ismail Saygin puolesta järjestetyn solidaarisuusaktion yhteydessä. Savda on viettänyt paljon aikaa vankiloissa ennenkin, ja nyt hänen tulee suorittaa 15,5 kuukauden rangaistus. Lisäksi luvassa on uusia syytteitä karkuruudesta. Lähde: CO-Update no 38, huhtikuu 2008
10 V oiman toimittaja Jukka Vuorio ja Sivari&Totaalilehden kuvaaja Simo Hellsten joutuivat työtehtävistään putkaan NATO Game Over tapahtumassa Brysselissä pääsiäislauantaina. Yksi tapahtuman belgialaisista lehdistöedustajista otettiin kiinni jo aamulla kotioveltaan. 20 suomalaista ja yhteensä noin 500 mielenosoittajaa otettiin kiinni tapahtuman yhteydessä. Aktivistit valittivat poliisin käyttäneen kovia otteita heitä vastaan: heitä pamputettiin päähän ja muihin kehon osiin, usutettiin poliisikoiria kimppuun ja suihkutettiin maaliskuun koleassa säässä vesitykeillä. Seisoin rauhallisesti noin metrin päässä päämajan aidasta. Heti kun poliisi näki meidät, pamput tulivat esiin. Meitä käskettiin liikkumaan poispäin ja tönittiin. Kun emme kävelleet aivan polii- sin tahtiin, sain pampusta niskaan ja jalkojen väliin. Minut nostettiin pamppu jalkovälissä heidän haluamalleen alueelle, rauhanaktivisti Teemu Kontkanen, 31, kuvailee kokemuksiaan. Toinen suomalainen sai pampusta päähän, kolmas sai puolen hauiksen kokoisen mustelman käsivarteensa poliisin huitaistua häntä yllättäen takaapäin pampulla. Yhteensä suomalaisia oli paikalla 33. Suomalaisten kanssa samalla AKL:n bussilla tapahtumaan matkanneet kymmenen ruotsalaista Ofog-verkoston aktiiviakin päätyi selleihin. Kansalaistottelemattomuustapahtuman tarkoituksena oli kiivetä päämajan aitojen yli ja keskeyttää päämajan toiminta. Jokainen tapahtumaan osallistuva oli sitou- tunut olemaan väkivallaton, vaikka poliisi kävisi heihin käsiksi. Tapahtumalla haluttiin kiinnittää huomiota siihen, miten Eurooppa on Naton kautta mukana kyseenalaisissa sotilasoperaatioissa. Euroopan Nato-maiden kautta kulkevat asekuljetukset ovat mahdollistaneet jo viisi vuotta kestäneen Irakin sodan. Lisäksi Naton ydinasepolitiikka rikkoo ydinsulkusopimusta, sillä Yhdysvaltojen ydinaseita on siirretty eurooppalaisiin tukikohtiin muun muassa Belgiaan. Suomalaiset osallistujat kritisoivat myös Suomen päätöstä liittyä Naton nopean toiminnan joukkoihin. Kansalaistottelemattomuutta tukee Nürnbergin oikeudenkäynti vuodelta 1996, jonka mukaan ihmisillä on oikeus ja jopa velvollisuus estää ja ennaltaehkäistä joukkotuhoaseiden käyttö. NATO Game Overin järjestivät Vredesactie ja War Resisters International (WRI). Aseistakieltäytyjäliitto on WRI:n jäsen. Lisää aiheesta mm:
11 Nato-ohjus, rauhan ohjus M oni nykyisen valtaapitävän oikeiston jäsen kritisoi mielellään maamme kylmän sodan aikaista käytöstä ja sen neuvostomyönteisyyttä. Usein muistutetaan, kuinka Suomi käänsi katseen pois Neuvostoliiton tekemistä hirmuteoista. Myös maamme nykyjohto on suurvaltoihin kallellaan, nyt kuitenkin toiseen suuntaan. Erona tässä päivässä on, että Suomi ei käännä katsettaan pois Yhdysvaltojen käymistä sodista. Nykyään hallituksemme ottaa aktiivisesti osaa surmatöihin lähettämällä sotilaitaan mukaan. Suomen käymien tai tukemien sotien määrä on kylmän sodan jälkeen kasvanut ja kynnystä uusien sotimisen aloittamiseen yritetään jatkuvasti madaltaa. Aikaisemmin ainoastaan YK:n valtuutuksella voitiin lähettää suomalaisia sotilaita ulkomaille. Nyt rima halutaan laskea ensin EU:n tasolle ja sen jälkeen koskemaan myös ryhmiä yksittäisiä valtiota, jollainen on Yhdysvaltojen laitonta hyökkäystä Irakiin tukenut halukkaiden koalitio. Osa hallituksestamme on jopa ajanut valmiusvuoron mallia, jonka osana päätös suomalaisten sotilaiden lähettämisestä sotaan ulkoistettaisiin Naton päätöksentekokoneistolle, Pohjois-Atlantin neuvostolle (NAC). Suomen uusi Nato-yhteistyö tuo mukanaan myös muita, jollain tapaa pelkkää sotaa vaarallisempiakin seurauksia. Natolla on hallussaan lukuisia ydinaseita, joita on sijoitettu myös useisiin Euroopan maihin. Nato on myös valmis käyttämään ydinaseita: sillä on virallinen, ydinaseilla tehtävän ensi-iskun strategia. Kyse ei enää edes ole kylmän sodan aikaisesta kauhun tasapainosta. Ranska, USA ja Iso-Britannia kehittävät kukin omia, uusia, aktiiviseen käyttöön sopivia pieniä ydinaseitaan. Suomi tekee Naton nopean toiminnan joukkojen lisäksi paljon muutakin yhteistyötä sotilasliiton kanssa. Nyt Suomi valmistelee Naton kanssa yhteistä ilmavalvontaa tekemällä yhteistyötä Norjan kanssa. Tällöin seuraa loogisesti mahdollisuus myös siihen, että Naton ydinaseet ohjataan kohteisiinsa suomalaisten tutkien avulla, tai jopa suomalaisten lentokenttien kautta. Nato-maiden hävittäjäpommittajat ovat jo osallistuneet sotaharjoituksiin Suomessa. Ilmavoimien www-sivujen mukaan yhteistyö on osa ilmavoimien arkipäivää. Kun Suomi on aktiivinen osa Naton kaltaista ydinasekoalitiota, on turha kuvitella, että Suomi ei olisi myös yksi kosto- tai jopa ennaltaehkäisevien iskujen kohteista. Usein EU:n militarisoiminen nähdään vaihtoehtona Natolle. Kuva on kuitenkin varsin harhaanjohtava. Jo nyt EU käyttää sotilasoperaatioissaan Berlin Plus -järjestelyn puitteissa Naton suunnittelumekanismeja ja komentorakenteita. EU:n ensimmäisen oman sotilasoperaation komentaja oli samalla myös Naton Euroopan varapäällikkö. Lisäksi EU:n sotilaselimet on usein sijoitettu Naton päämajoihin Euroopassa. Naton mielestä tämä on luonnollista, ja se kertookin aiheesta avoimesti kotisivuillaan. Europarlamentaarikko Tobias Pflügerin mukaan EU:n ja Naton sotilasasioista vastuulliset kenraalit ovat lähes kaikissa jäsenmaissa samat. Myös operaatioihin käytettävät jäsenvaltioiden sotilaat on koottu samasta kansallisesta armeijasta. Useimmissa operaatioissa vain rahoitus ja lippu vaihtelevat. EU ei saa rahoittaa sotilasoperaatioita. Tämän ongelman poistamiseksi on luotu Ateenan mekanismi. EU:n jäsenmaat lahjoittavat varoja rahastoon, josta erityiskomitea antaa rahat EU:n sotilasoperaatioihin. Tämä järjestely aiheuttaa samalla sen, että Euroopan parlamentti ei pysty harjoittamaan parlamentaarista kontrollia EU:n sotilasmenoihin, Pflüger kertoo. Natoon kuulumattomat EU-maat osallistuvat aktiivisesti Yhdysvaltojen ja Naton sotiin muutenkin. Afganistanin ja Irakin sotiin saapuneet yhdysvaltalaiset joukot kuljetettiin sotatantereelle useimmiten irlantilaisen Shannonin siviililentokentän kautta. Naton kaikkein suurin sotaharjoituskenttä puolestaan sijaitsee Ruotsin pohjoisosassa. Näiden maiden kansalaiset tosin ovat harvemmin tietoisia asiasta. Ilman tällaista hiljaista tukea moni sota olisi epäonnistunut. Myös Suomen rooli uusissa, Euroopasta alkavissa sodissa etenee vakain, vaan ei pitkin askelin. Natoa vastustavia, tietämättömiä kansalaisia ei toki saa säikäyttää. Tänä vuonna Suomessa on koulutettu Naton operatiivisen tason esikuntaupseereita Puolustusvoimien Kansainvälisessä Keskuksessa Niinisalossa. Lehden ilmestyessä neljän Nato-maan hävittäjälentokoneet harjoittelevat Suomessa Satakunnan lennoston johdolla. Sota alkaa Euroopasta, mutta toimimalla yhdessä me voimme myös pysäyttää sen.
12 Terveiset kiven sisästä! V ankilassa olo tuntui alkuun vaikealta, mutta totaali sen sijaan tuntui oikealta vaihtoehdolta. Kutsunnoissa hakeuduin sivariin, mikä ei ollutkaan minun juttuni. Lykkäsin palvelusta ja opiskelin. Ajan kuluessa yleinen asevelvollisuus alkoi tuntua entistä vääremmältä. Ketään ei saisi pakottaa olemaan sotilas, eikä kieltäytymisestä tulisi rankaista edes siviilipalvelulla. Keräsin rohkeutta ja kieltäydyin koko touhusta. Oikeudelliset muodollisuudet ottivat oman aikansa, mutta viranomaiset olivat ymmärtäväisiä ja jopa pahoillaan toimeenpannessaan tuomiotani. Hain alusta lähtien siviilitöihin, mutta nykyisten sijoitusyksiköiden johdosta minut haluttiin välttämättä lähettää Lahdesta Kaakkois-Suomeen. Työpaikkani sijaitessa lähempänä hain siirtoa pääkaupunkiseudul- le. Erinäisistä sekaannuksista johtuen minut passitettiin oikeaan vankilaan, vaikka lähes poikkeuksetta totaalit laitetaan suoraan avovankiloihin. Ensimmäisillä syyspakkasilla ilmoittauduin Konnunsuolle. Paikka näytti ensi silmäykseltä kolkolta ja vastaanotto oli kylmä. Vartijat antoivat vain lyhyitä komentoja sen koommin tilannetta selventämättä. Tuntui kuin he olisivat tottuneet käsittelemään vain vankiloiden vakiovieraita. Olin talon ainoana totaalina vartijoille erikoistapaus, minkä ansiosta sain osaltaan ihmetystä ja osal- taan myös ymmärtävää kohtelua. Sain olla koko viikon yksin neljän hengen sellissä, koska osastolla ei ollut muita savuttomia. Aika kului omassa rauhassa kirjoja lukien. Näin jälkikäteen ajatellen en ole varmaan muulloin ollut yhtä hyvässä turvassa ympäri vuorokauden lukitussa ja vartioidussa tilassa. Muita vankeja tapasin vain ruokailujen yhteydessä. Ensimmäisen viikon jälkeen sain siirron Haminan työsiirtolaan, joka on vain reilun 30 vangin työleiri. Tilojen ahtauden vuoksi jouduin jakamaan huoneen, mutta onnekseni sellitoveri oli mukavan rentoa seuraa. Tosin radion ja tv:n vuoroin valloittaen pienen yksityisyyden lukeminen jäi vähemmälle. Viikon suljetussa tilassa oleskelun jäljiltä ulkoilu tuntuikin hyvältä vaihtoehdolta paeta omaan rauhaan ja harjoittelinkin paljon taijia ulkona. Monet vangit tosin suhtautuivat liikkumiseeni vitsaillen, mutta myös uteliaan kiinnostuneina. Yksi kaveri jopa kysyi, josko olisin voinut opettaa hänelle lajin perusteita.
13 Arkipäivät kuluivat siirtolan tarjoamissa tehtävissä Haminan linnoitusaluetta kunnostaessa. Kasarmialuetta käytti myös armeija omiin tarkoituksiinsa ja pääsinkin eturivistä seuraamaan varusmiesten harjoituksia. Sotaleikkejä seuratessa sain muilta vangeilta tukea valinnalleni. Kieltämättä oli kohtalon ivaa syödä varusmiesten kanssa samoja pöperöitä, vaikka ei ruoissa mitään valittamista ollut. Joka torstai syötiin hernekeittoa ja lettuja tai pannukakkua, eikä perunoita tarvinnut koskaan kuoria itse. Positiivisena yllätyksenä siirtolan johtaja käytti meitä aina välillä uimassa ja teatterissa. Ensimmäisen vankilakuukauden täyttyessä sain vihdoin luvan siviilitöihin ja siirron Helsingin avovankilaan. Sijoitusyksikköjen väliset siirrot ovat nykyään hyvin harvinaisia, mutta näissä asioissa me totaalit olemme erityisasemassa. Haminasta muutamat vangit olivat myös hakeneet siirtoa, minkä vuoksi he olivatkin kateellisia lähdölleni. Kylmien ulkohommien jälkeen tuntuikin oikein mukavalta palata omiin töihin lämpimään toimistoon. Paikkana Seutula on täyttänyt parhaiten odotukseni vankilaelämästä. Noin 70 miehen leirillä on kymmenen tupaa, joissa kussakin on kahdeksan huonetta. Pääsääntöisesti jokaisella vangilla on oma huone, mutta tässä kevään aikana kaksi tupaa on ollut remontissa, minkä johdosta jotkut ovat joutuneet jakamaan huoneensa. Itse majoituin siviilitupaan, jossa ei onneksi ole ollut liian ahdasta. Oma rauha ja tila ovat mahdollistaneet syventymisen omiin kiinnostuksiin: kirjoihin ja joogaan. Lisäksi alueella on suuri hiekkakenttä sekä lenkkipolku, joten ulkoilukaan ei jäänyt paitsioon. Muut vangit suhtautuvat meihin totaaleihin varsin myönteisesti. Monet kysyvät perusteluja valinnalleni. Samaan hengenvetoon he ilmaisevat, kuinka tyhmää meitä on pitää vankilassa, kun emme oikeasti ole rikollisia. Samanlaista hyväksyntää kohtaamme myös vartijoilta. Jopa johtoportaan henkilökunta on ilmaissut selvästi pahoittelunsa rangaistuksestamme, mutta eiväthän hekään sille mitään mahda. Laki on laki, vaikka se olisikin ristiriidassa oikeuden kanssa. Eniten tukea kuitenkin tarjoavat kohtalotoverit toiset totaalit. Enimmillään meitä on samanaikaisesti ollut leirillä jopa neljä. Yhden kanssa ystävystyimme siinä määrin, että tulemme pitämään yhteyttä myös aidan toisella puolen. Leirielämän vastoinkäymisistä mainittakoon muutamat katkokset lämmönjakelussa, jolloin peseytymisestä on joutunut tinkimään. Seutulan toisessa pesukoneessa on ollut pitkäaikaisia huoltokatkoksia, jolloin pyykit on joutunut pesemään muiden kanssa samassa koneessa. Lisäksi ruokien taso laski vuoden vaihtuessa säästösyistä, minkä seurauksena vangit keräsivät addressin tason palauttamiseksi. Yllättäen monille on ravinnossa tuntunut olevan tärkeintä suuri proteiinipitoisuus: lähes kaikki vangit ovat punttaajia ja lisäravinteet ovat vankilassa kiellettyjä. Itseäni puolestaan on askarruttanut, täyttääkö ruoka riittävän monipuolisen ravintoympyrän. Toisaalta ruokaa voi laittaa itselleen mielensä mukaan omassa tuvassa. Tiivistettynä vankilareissu on ollut lähinnä turhauttava. Vapauden riisto on tuntunut välillä alitajuisestikin häiritsevän keskittymistä ja paikoin hieman ahdistavan. Mutta noin kokonaisuutena puolivuotinen on mennyt nopeasti ohi ja ollut kokemuksena ainutlaatuinen. Vankina oleminen on kuitenkin lopulta vain symbolista: puhdassydäminen on vangittunakin vapaa. Vankeja ovat oikeasti vain ne, jotka itse kahlitsevat itsensä lupauksin ja valoin. Pian minunkin kakkuni on syöty ja vapaus maistuu maukkaammalta kuin koskaan. Osaltani haluan toivottaa valintaansa vielä puntaroivat tervetulleiksi totaaliin! Kirjoittaja vapautui Seutulan avo-vankilasta Vantaalta huhtikuun lopussa 2008.
14 Monen roolin sivari kertaa. Siinä olin aluksi rivimiehenä tanssi- ja joukkokohtauksissa. Kun yksi näyttelijä myöhemmin sairastui, pääsin paikkaamaan toviksi juopon roolia. Vähitellen Tommi sai myös hieman vaativampia rooleja. Esimerkiksi Pieni merenneito -näytelmässä Tommi vääntäytyi kapteeni Hansiksi. Mieleenpainuvimmassa kohtauksessa laiva keinui ja huojui myrskyn silmässä. Sain huutaa käskyjä merimiehille massiivisen ruorin takaa. Kohtaus antoi minulle ensimmäistä kertaa kokemuksen olla silmätysten lavalla suuren ihmisjoukon edessä tilanteessa, jossa on vaan pakko toimia niin hyvin kuin osaa meni syteen tai saveen. K ustaa III -näytelmässä esitin kahta eri roolia: kuninkaan palvelijaa sekä Armfeltia, jonka on arveltu olleen kuninkaan homorakastaja. Jouduin tekemään todella nopean vaihdon palvelijasta Armfeltiksi, jolla oli näyttävällä miekkailukoreografialla tehostettu sisääntulo lavalle. Kerran teatterin järjestäjä oli vahingossa ottanut miekan pois tutulta paikaltaan. Minulla oli muutama sekunti aikaa päättää, miten improvisoin aseen puutteen. Ratkaisin asian menemällä lavalle miimisen miekan kanssa (näkymätön miekka, toim. huom). Minulla oli muutenkin huonot välit vastanäyttelijäni kanssa, joten sain todella kuulla kunniani tapauksesta vaikka syy ei ollut minun. Näin kertoo Tommi Anttila, jonka siviilipalvelusaika oli monen roolin työ. Tommi suoritti velvollisuutensa näytellen Kuopion kaupunginteatterissa näytäntökautena Näyttelijöiden loma-aikoina Tommi rakensi puvustamon hyllyjä ja auttoi lavastamon töissä. Tommille sivari oli keino edistää omia urapyrkimyksiä, vaikka mies ei asialla halua elvistellä. Hän olisi jopa saanut vapautuksen, mutta ei ottanut sitä vastaan. Ennen sivariaikaa mies oli näytellyt kaikenkarvaisissa rooleissa harrastajateattereiden estradeilla. Minulla ei ollut kiihkeitä näkemyksiä asepalveluksesta enää siinä vaiheessa puoleen eikä toiseen, vaikka nuorempana olin ollut kiihkeä asepalveluksen vastustaja sen sukupuolia eriarvoistavan ja ylhäältä sanellun luonteen vuoksi. Teatteri sen sijaan oli kiinnostanut intohimoisesti vuosikausia. Sivaripaikan saaminen alalta ei ollut ihan simppeli homma. Halusin ensin varmistaa paikan teatterilta, ennen kuin edes hain sivariin, Tommi paljastaa. Tommi asui vuonna 2003 Kuopiossa ja soitti paikallisen kaupunginteatterin johtajalle. Tämä halusi nähdä Tommin lavalla, mutta se ei juuri tuolloin onnistunut. Tommi koosti tekemistään esityksistä VHS-nauhan. Teatteripomo ilmeisesti vakuuttui VHS:stä tarpeeksi tarjotakseen paikkaa. Eihän sivaria toki päärooleihin pistetty Tommin ura kaupunginteatterissa käynnistyi erilaisilla sivurooleilla. Markku Pölösen Onnenmaamusikaalia esitimme melkein 60 Sivariaika ei ollut Tommille pelkkää herkkua. Sivarina koki olevansa aika lailla teatterin alinta kastia. Yksi ohjaaja kilahti minulle kerran oikein kunnolla. Olin lukenut treeniaikataulusta niin, että minua ei tarvittaisi harjoituksissa ensimmäisen kahden tunnin aikana. Ohjaaja uhosi minun sivarina olevan velvollinen olemaan paikalla aina, vaikka minulla ei olisi mitään roolia koko kohtauksessa. Hän uhkasi jopa soittaa poliisille siviilipalvelusvelvoitteen rikkomisesta, mutta ei lopulta tehnyt sitä. Tommi joutui kuluttamaan paljon aikaa myös näyttelijälämpiön tupakkakopissa lorvien sivuroolien esittäjää kun ei aina tarvittu paikalla. Lisäksi viikot olivat pitkiä teatterissa kun tehdään kuusipäiväistä työviikkoa. Ylityöt Tommi sai takaisin pitkänä kesälomana. Toimiko sivariaika uranedistäjänä? Kyllä. Mies pääsi näyttelijäntyön kurssille Pohjois-Karjalan Opistoon yhdeksi lukuvuodeksi, ja opiskelee syksyllä 2008 kolmatta vuotta Keski-Pohjanmaan ammattikorkeakoulussa teatteriilmaisun ohjaajaksi. Sivarina sain kurjaa palkkaa, mutta työ oli sitä mitä halusin. Samalla sain totuudenmukaisen kurkistuksen kulissien taakse.
15 Jokaista voittoa osaa arvostaa rin asevelvollisuudesta kieltäytyminen oli johtanut vankilakierteeseen. Kuukausia kestäneen prosessin raportoiminen avasi tien Aseistakieltäytyjäliitoksi nimensä muuttaneeseen etujärjestöön, jonka lakiasiainsihteerin pallille Juha istui Lopullisesti hän irtisanoutui armeijasta kieltäytyessään reservistä seuraavana vuonna. M oni tuntee Juha Keltin. 56-vuotias lakiasiainsihteeri vastaa puhelimeen tai sähköpostiin Aseistakieltäytyjäliitossa, kun joku tarvitsee juridista apua. Sen sijaan harva tietää, kuinka monen mutkan kautta hän on Rauhanasemalle päätynyt. Helsingissä vuonna 1952 syntyneen Juhan tie vei kansakoulun alussa perheen mukana Espoon Tapiolaan. Silloin politiikka vielä kiinnosti nuoriakin. Oppikoulussa Keltti oli jo mukana Suomen Demokraattisessa Nuorisoliitossa ja Teiniliitossa. Tapiolan Yhteiskoulussa väiteltiin paljon politiikasta ja filosofiasta. Vietnamin sodan vastainen liike ja vuoden 1968 opiskelijakapina inspiroivat meitä. Koko 1970-luku oli Juhalle järjestötoiminnan viemää. Siinä sivussa jäivät kesken niin filosofian kuin oikeustieteenkin opinnot. Vuosikymmenen lopulla vierähti yksi talvi Moskovassa, jonne sen ajan vasemmistonuoret tapasivat mennä Komsomol-kouluun. Politiikassa kuohui, mutta nykyiset puheet vaaran vuosista pistävät naurattamaan. Mitään vallankumousta ei Suomessa 1970-luvulla ollut mei- dän käsityksemme mukaan odotettavissa vasta nyt ovat historioitsijat avanneet sokeat silmämme Keltti ironisoi. Varusmiespalveluksen Keltti suoritti tykkimiehenä Tuusulassa Ajattelimme siihen aikaan, että varusmiehet jotenkin voisivat estää armeijan käyttämistä kansaa vastaan. Ruodusta oli luontevaa siirtyä Varusmiesliiton järjestösihteeriksi. Jo silloin Keltti mielsi itsensä antimilitaristiksi, ja piti liittoa ennen kaikkea varusmiesten etujärjestönä. Pääesikunnan karvat nousivat pystyyn, kun Varusmiesliiton lehdessä julkaistiin Siviilipalvelusmiesliiton vaihtomainos. Pian sieltä yritettiin kieltää kantelujen tekeminen, keltaisen lehdistön käyttäminen ja yksittäistapauksiin puuttuminen. Lopuksi esikunta varoitti liiton johtoa valitsemasta minut pääsihteeriksi, mistä olen hitusen ylpeä luvun alussa Keltti työskenteli vapaana toimittajana. Vuonna 1992 vastaan tuli kiinnostava juttuaihe: Kaj Ranisen eli nykyisen AKL:n järjestösihtee- Hoidin aikoinaan ehkä pari sataa aseistakieltäytyjien oikeudenkäyntiä. Jotain hulluutta kai siinä on takana, kun suurin osa oli totaalijuttuja, joissa tappio oli lähes varma. Toisaalta jokaista voittoa osaa arvostaa. Yhtä olennainen osa työtä on ollut siviilipalvelusmiesten puolustaminen. Arvelisin osallistuneeni ehkä sadan valitusasian hoitamiseen, joissa on ollut kysymys muun muassa kurinpitorangaistuksista, palveluskelpoisuudesta ja lykkäyksistä. Useimmat on voitettu. Joskus työ on ollut raskasta esimerkiksi tänä vuonna voimaan tulleen uuden siviilipalveluslain valmistelu oli pitkä ja kivinen. Huomattava osa alkuvaiheen kokousajasta meni siviilipalvelusmiesten sodanaikaisen aseman määrittämiseen. Vaikka maa elääkin syvää rauhan aikaa, pidän voittona sitä, että siviilipalvelusmiehet kriisitilassa määrättäisiin siviilitehtäviin. Keltti kannustaa aseistakieltäytyjiä ottamaan yhteyttä. Esimerkiksi mielivaltaisesta kurinpitopäätöksestä kannattaa aina valittaa. Helpoimmin asiat hoituvat sähköpostilla ainakaan viljelypalstalle Juha ei puhelintaan ota mukaan. Puutarhanhoito on minulle pubia terveellisempi tapa nollata työasiat. Viljely tarjoaa puritaanista hyötyliikuntaa, kasviksia ja esteettisiä elämyksiä. Teen siinä symbolisen paluun kulttuurin perustaan, agrikulttuuriin. Voi olla, että ilmastonmuutoksen edetessä perustan lujittaminen alkaa olla jokaisen tehtävä.
16 Ei enää koskaan T oisen maailmansodan jälkeen kuolemanleirien julkisuuteen tulo sai aikaan voimakkaan tarpeen jättää moiset kauhut taakse ja loi yleisen hokeman ei enää koskaan. Tietenkin Neuvostoliitossa äärimmäinen väkivalta jatkui. Gulakeissa ja yöllisissä katoamisissa kuoli lopulta huomattavasti enemmän ihmisiä kuin natsien keskitysleireillä, ja maailma päätyi atomipommin ja asevarustelun kautta kylmään sotaan. Aion silti ottaa hokeman vakavasti. Mistä siis kuolemanleireissä oli kysymys tai Guantanamossa? Olennaista on huomata ensin, mistä ei ole kysymys. Kysymys ei ole esimerkiksi kansan luonteesta. Venäläiset tai saksalaiset eivät ole mitenkään poikkeuksellisia, eivätkä sen puoleen suomalaisetkaan. Valkoisen Koston leirit joille punakaartilaiset suljettiin olivat vuosisadan ensimmäisiä järjestelmällisiä näännytys- ja eksterminaatioleirejä, vaikka toki natsit veivät tappamisen tehokkuuden omaan luokkaansa. Näissä hirmuteoissa on loppujen lopuksi kyse siitä, millainen on ihminen. Woody Allenin elokuvassa Hannah ja siskot on kohta, jossa vanha taiteilija sanoo kotiin saapuvalle avopuolisolleen: Sinulta jäi näkemättä erittäin ikävystyttävä televisio-ohjelma Auschwitzista: lisää hirveitä kuvia ja lisää hämmentyneitä älyköitä kyselemässä, miten se saattoi tapahtua. Syy, miksi he eivät kos- kaan pysty vastaamaan näihin kysymyksiin on se, että ne ovat vääriä kysymyksiä. Ihmiset ovat mitä ovat. Kysymys on: miksei tämä tapahdu useammin. Tietenkin tapahtuukin peitellymmissä muodoissa. On pyrkimys valtaan. Valta turmelee, ja absoluuttinen valta turmelee absoluuttisesti. Monet eivät tarvitse edes turmelemista väkivalta alkaa massiivisena jo ala-asteella, eikä pyöveleitä tunnetusti ole koskaan ollut vaikea löytää. Missä nämä vallan muodot, ihmisyyden synkät puolet, ovat nyt? Osin he ovat velkojen perijöitä ja luojia, osin he istuvat yhtiövallan ja parlamentaarisen politiikan huipulla pitämässä yllä niitä deluusioita (harhaluuloja), jotka kantavat vallan rakennetta. Suurin ihmisten joukko ei kuitenkaan kyynisesti toteuta likaista työtä. Vaikka toki sotilaalla ja johtajalla ei ole mitään deluusioita, mutta heidän välillään harhaluuloja on paljon. Siksi valheita on, miksi muuten? Yksi on nationalismi, toinen on luterilainen työmoraali. Kolmas on se, mitä kutsutaan spektaakkeliksi: pintajulkisuuden verkko, brändikapitalismi ja kaupallisesti omistettu julkinen tila, copyrightin sulkema omistus, sekä sen vallassa olevat vartijat ja poliisit. Vaikka lehtemme soittavat sotilasliiton kelloja päivittäin, meidän on vain tehtävä muuta. Spektaakkelin olennainen puoli on siinä, ettei sen sisältöä voi koskaan kritisoida koska silloin vain legitimoisi (oikeuttaisi) spektaakkelin olemassaoloa enemmän. Hippimusikaali Hairin lopetus sanoo tästä kaiken olennaisen: Soldier 1: We starve - looks At one another Short of breath Walking proudly in our winter coats Wearing smells from laboratories Facing a dying nation Of moving paper fantasy Listening for the new told lies With supreme visions of lonely tunes Soldier 2: Somewhere Inside something there is a rush of Greatness Who knows what stands in front of Our lives I fashion my future on films in space Silence Tells me secretly Everything Everything Ensemble: Singing our space songs on a spider web sitar Life is around you and in you Answer for Timothy Leary, dearie Let the sunshine Let the sunshine in The sunshine in Let the sunshine Let the sunshine in. kuutamotekstit.livejournal.com
17 densa tai elinolojen puolesta. Sota ei ollut mikään puhtaan suomalaisuuden voitto kommunistipiruista, basisti Lari selittää. Moni punkbändi laulaa maailman paskuudesta. Diikin mielestä tähän on selvä syy: Kun ihminen katsoo ympärilleen, hän näkee niin on paljon huonoja asioita, että on helppoa keksiä aiheita biiseille. Maailma on todella huonossa tilanteessa. Itse yritän kirjoittaa aina vähän erilaisia juttuja. Esimerkiksi yksi biiseistämme kertoo, että potkukelkan käyttö on paljon parempi asia kuin yksityisautoilu. Diikki paljastaa Sivari&Totaa- Kansalaistottelemattomuus kannustaa toimintaan Kersantti laulaa punkkia H arva bändi tyrkyttämällä tyrkyttää itseään tukikeikoille ja -levyille niin Aseistakieltäytyjäliiton kuin muidenkin kansalaisjärjestöjen toimintaa tukeakseen. Kansalaistottelemattomuus haluaa konkreettisesti toimia toisenlaisen maailman puolesta muutenkin kuin musisoimalla. Laulaja, skotlantilainen Diikki on esimerkiksi tavattu Skotlannissa sijaitsevan Faslanen ydinasetukikohdan porteilta kansalaistottelemattomuuden parista. Kitaristi Janne on tarttunut bussin rattiin Aseistakieltäytyjäliiton järjestämillä matkoilla. Bändin uusi levy Full Spectrum Resistance To Their Fucking System on täynnä repivää pohdintaa ympärillä tapahtuvista asioista. Profane Existence -lehden numero 40 arvosteli levyn osuvasti kommentilla Most pissed-off vocals of the Planet (Planeetan vittuuntuneinta laulua). Ihmisten välinpitämättömyys ja epätietoisuus saavat tarttumaan aiheisiin, jotka itse kokee tärkeiksi ja huomionarvoisiksi. Meillä on tarve ja pyrkimys olla osa jotain positiivista apatian ja nihilismin sijaan, bändin jäsenet kuvailevat yhdessä. Bändin sanoitukset sivuavat toisinaan myös antimilitarismin teemaa. Aseistakieltäytyjäliiton tukikokoelmalevyllä Farewell to Arms 4 olevassa Mannerheim-kappaleessa bändi hyökkää sotasankarin idolisoimista vastaan. Uuden levyn Luokkasota-kappale muistuttaa vuoden 1918 tapahtumien toisenlaisesta tulkinnasta: Kyse oli myös tavallisista ihmisistä, jotka taistelivat ihantei- lille pimeän salaisuutensa : hän on ollut kadettijoukoissa neljä vuotta. Teini-iässä hän oli innokas säkkipillinsoittaja. Paras mahdollisuus harjoitteluun oli koulun kadettijoukoissa. Diikki yleni kersantiksi asti. Koko armeija-aika oli täynnä erimielisyyksiä ja väittelyitä. Armeijan kesäleirillä simputettiin nuorempia heidät värjättiin kenkälankilla mustiksi. Eräs yksikön musta jäsen tuhrittiin valkoisella lankilla samassa nöyryytystarkoituksessa. Se oli täyttä paskaa, mutta soittokunnan sisällä henki oli paljon parempi, Diikki kuvailee. Kansalaistottelemattomuus keikkailee toukokuun lopulla Ruotsissa, Englannissa ja Skotlannissa. Syksyllä on luvassa Euroopan kiertue. Suomalaisille (hyväntekeväisyys)keikkojen järjestäjille bändi haluaa lähettää terveisiä: Lähettäkää sähköpostia! Lisätiedot: Kansalaitottelemattomuuden uutta levyä ja paitaa voi tilata Musta Lokki -osuuskunnalta 10 euron kappalehintaan.
18 Sivarit laulavat sodasta J oensuulainen Folkswagen on melkein puhdasverinen sivaribändi. Ainoastaan nelihenkisen yhtyeen rauhallisin jäsen, rumpali Jari Lappalainen, on suorittanut palveluksensa sotilassoittokunnassa. Sanoituksia rustaavat toimittaja Suonna Kononen ja teatterimies Timo Munne ovat molemmat kieltäytyneet aseista. Minä olen ihan vanhanajan pasifisti. Olen koskenut aseeseen viimeksi 1980-luvulla, kaverin ilmakiväärillä räikyteltiin, Kononen kertoo. Isoisä remusi sodassa vuositolkulla. Kun minun aikani tuli, hän pyysi, etten menisi mukaan mihinkään sellaiseen touhuun. Minulla on kotona deaktivoitu Suomi-konepistooli, jonka avulla voin omille pojilleni konkretisoida, mistä sodassa on kyse, Munne komppaa. Munne suoritti palveluksensa jo 1980-luvun alkupuolella Valkealan mielisairaalassa. Miespuoliset työkaverit olivat melko sotilaallisia, mutta pärjäsimme hyvin huumorilla. Uhkasivat järjestää puupyssysulkeiset sairaalan pihalla, mutta jänistivät kun lupauduin. Kononen puolestaan oli halpatyövoimana Varkauden kirjaston musiikkiosastolla. Soitin tytöille levyiltä New Kids On The Blockia, pojille MC Nikke T:tä ja kehareille Katri Helenaa. Muistelen aikaa lämmöllä, vaikka rahan kanssa silloin ei juhlittukaan. Vuonna 2000 perustettu Folkswagen on julkaissut kolme pitkäsoittoa. Neljäs on tulossa tänä vuonna. Vajaassa vuosikymmenessä yhtye on luonut itselleen lokeron, johon ei juuri muita bändejä ole tyrkyllä. Folkswagenin laulujen voima on tarinoissa. Melkein jokainen sanoitus voisi olla novelli. Aiheet löytyvät rajaseudulta Karjalasta, Suomesta ja Venäjältä ja niitä myös esitetään kaikilla kolmella kielellä. Menneiden vääryyksien tai nationalismin sijaan ytimessä ovat tavalliset ihmiset rajan molemmin puolin. Tämä on henkistä kotiseutuani ja merkillistä aluetta monella tapaa. Jokaisella terveellä itäsuomalaisella on jonkinlainen rajaseutuidentiteetti. Sitä on pakko käsitellä populaarimusiikin keinoin, etteivät tosikot saisi liikaa sijaa, Munne kuvailee. Konoselle itäisen maakunnan monikulttuurisuus oli aikoinaan yllätys. Opiskelin Jyväskylän yliopistossa. Joensuuhun tulin 1998 ja huomasin asuvani keskellä vilkasta itäsuomalais-venäläis-karjalaista kulttuurivaihtoa. Ei Savon tai KeskiSuomen perspektiivistä tajua, miten olennainen osa Pohjois-Karjalaa Venäjä ja Karjala ovat. Tämä on Suomen Meksikoa... Villi itä... Haluamme lisätä kansojemme välistä yhteisymmärrystä ja kiusata ahdasmielisiä ja vanhoihin asenteisiin juuttuneita poloisia. Arvostamme venäläistä ja karjalaista kulttuuria. Haluamme jakaa sitä ilosanomaa suomalaisille, Munne kiteyttää yhtyeen mission. Rajaseudun ja Karjalan menneisyyteen liittyy erottamattomasti myös sota, eikä sitä voi sivuuttaa itärajaa kiertävissä tarinoissa. Folkswagen avaa historiaa uudella tavalla. Tavallisen rivisotilaan henkilökohtaiset tunnot ovat kiinnostavia. Sota-aiheiset laulut ovat olleet usein hyvin yksipuolisia, vain toisen osapuolen totuuteen tukeutuvia. Nyt kun sodasta on jo aikaa, voimme katsella asiaa laulun voimalla molemmin puolin, Munne kertoo. Timon ja Suonnan teksteissä sota saa uusia kasvoja. Tarinansa saa kertoa esimerkiksi suomalais-
19 sotilaaseen jatkosodan asemasotavaiheen aikana rakastunut itäkarjalaistyttö tai veteraani, jonka päällimmäinen muisto sodasta on hänen kumppaninaan korsussa ollut koira. Yhtyeen cover-arsenaalista löytyy sotanäkökulmia laidasta laitaan. Osa niistä sävyttyy vuosikymmeniä säveltämisensä jälkeen ironialla. Stalinin ajan Venäjän konekiväärivaunu-ylistys Tatshanka, Jevtushenkon runoon sävelletty neuvostopasifismin ylistys Haluavatko venäläiset sotaa, Mannerheim-elokuva Päämajasta tuttu Marskinpa miehiä, Timon talvisotakertomus (Lemetti-biisi, toim. huom.) kertoo Lemetin motista... Keikoilla sotkemme näkökulmia kappaleista toiseen..., Kononen luettelee. Munne ja Kononen reissaavat itärajan takana ahkerasti. Heillä on siellä hyviä ystäviä. Folkswagen on noussut lavalle Petroskoissa useita kertoja. Rakastan yksityistä Venäjää ja kauhistelen julkista Venäjää. Suhtaudun siihen siis kuten Suomeen. Suhde on muodostunut asuessani Venäjän Karjalassa, opiskellessani kieltä ja kulttuuria Suomeen palattuani, Munne kuvailee. Yhtyeen sanoitukset on otettu vastaan myönteisesti, ja ne ovat herättäneet liikutustakin. Vuodessa keikkoja heitetään parikymmentä tämän vuoden suurin Faces-etnofestareilla. Folkswagen on saavuttanut kulttimaineen erityisesti kotimaakunnassaan ja sillä on vakiintunut yleisönsä. Kononen epäilee silti, ettei valtavirtaan ole menemistä. Valtaosa suomalaisista kääntää kuitenkin selkänsä, jos niille rockin tahtiin kuiskaa sanan Venäjä. Asa, Raappana, Ozric Tentacles, Mad Sin, Mad Caddies, Diablo, The Valkyrians, Lauri Tähkä ja Elonkerjuu monta hyvää syytä suunnata heinäkuussa Joensuun Laulurinteelle! Aseistakieltäytyjäliitto järjestää perinteisesti edullisen kuljetuksen Ilosaarirockiin Matka Helsingistä Joensuuhun maksaa vain 35 AKL:n jäsenille ja 45 muille VR:n hinnat jäävät kakkoseksi! Ilosaarirockissa on vuosien varrella panostettu entistä enemmän ympäristöystävällisyyteen: Euroopan Festivaalijärjestö Yourope on myöntänyt Ilosaarirockille kansainvälisen Green'n'Clean -ympäristöpalkinnon. Festivaalien ympäristövaikutus on yritetty pitää mahdollisimman pienenä muun muassa vihreää energiaa hyödyntämällä, julkista liikennettä suosimalla ja jätemääriä vähentämällä. Lisätiedot: ilmoittautumiset: tiedottaja (at) akl-web.fi tai
20 Näin tehtiin Sivari&Totaali Osa 2: Mitä painosta jäi käteen L ehden tämän numeron taitto alkoi sattumalta samasta tilanteesta kuin edellisen. Tietokoneeni kovalevy hajosi ja jouduin asentamaan ohjelmat uusiksi. Nyt pääsin asentamaan Ubuntu-linuxin uusimman 8.04version, jossa myös Scribus-taittoohjelmasta on hieman uudempi versio. Vanhallakin versiolla sai tehtyä ihan kivan lehden. Scribuksen tuottamat tiedostot aiheuttivat painossa aluksi yhden ongelman. Ohjelman vanhan version oletusfontti oli sellainen, ettei sitä löytynyt painon koneilta. Oletusfontin nimi tallentui painotiedostoon, vaikka sitä ei käytetty tekstissä, joten painokone ei hyväksynyt tiedostoa. Kun muutin painon antamien tietojen avulla tiedostoa niin, että fontti tallennettiin ääriviivoiksi, ongelma poistui. Tätä ongelmaa ei näytä olevan enää ohjelman nykyisessä versiossa. Värienhallinta toimii Scribuksessa pääasiassa hyvin. Painosta tulleet kaksivärikuvat olivat oikean värisiä ja kuvissa käyttämäni tekniikka toimi. Harmaasävykuvien kanssa kuitenkin tapahtui pieni moka: Scribus muutti kuvat painotiedostoa varten nelivärisik- si, jolloin kuvien valööri muodostettiin kaikilla värikanavilla. Kun Sivari&Totaalista puuttuvat syaani ja keltainen painoväri, harmaat kuvat jäivät lopulta marjapuuron värisiksi. Onneksi lopputulos ei kuitenkaan ollut ruman näköinen. Kaksivärisissä kuvissa käytetty harmaa toistui oikein, sillä musta kanava oli määritelty etukäteen. Jatkossa säädän harmaasävykuvatkin kuvankäsittelyohjelmalla käyttämään pelkkää mustaa painoväriä. Yksi Scribuksen puuttuvista ominaisuuksista on ylivuoto. Ylivuoto tarkoittaa, että sivun reunaan rajautuvat elementit jatketaan paperin reunan yli. Tällöin paperin venymisestä painokoneessa tai muusta mekaanisesta syystä syntyvä kohdistusvirhe ei jätä sivua leikatessa tyhjää valkoista reunaa. Ylivuoto-ominaisuuden puute on kuitenkin helppo kiertää käyttämällä vastaavasti kasvatettua si-
21 vukokoa. Kun lähettää painoon tarkoitettua sivukokoa suuremman tiedoston, painossa kyllä osataan leikata sivu oikein ilman graafikon tallentamia leikkausmerkkejäkin, kunhan kommunikaatio pelaa. Ylisuurella sivulla työskentely ei silti anna yhtä hyvää tuntumaa tilaan kuin jo taittovaiheessa oikein rajattu sivu. Scibuksen kaikkein uusimmassa kehitysversiossa ylivuoto-ominaisuus on jo mukana. Kuvankäsittely käyttämilläni ohjelmilla on kaupallisia ohjelmia työläämpää, koska nelivärisyydelle ei ole suoraa tukea. Kuvankäsittelyohjelma Gimpillä työskenneltäessä kuvat täytyy muokata valmiiksi RGB-tilassa. Tämän jälkeen kuvat muunnetaan virtuaaliseen neliväritilaan, joka on luotu käyttämällä omaa tasoa jokaiselle painovärille. Painovärien peitto on simuloitu maskeilla, joita muokkaamalla CMYK-kanavia voidaan hallita. Sivari&Totaalin kuvissa voidaan käyttää vain mustaa ja magentaa kanavaa. Useimmilla kuvilla tämä toimii niin, että musta kanava otetaan suoraan värikuvan valööristä ja magenta kanava lasketaan muita kanavia yhdistelemällä. Magentasta vähennetään syaani ja tämän jälkeen tuloksesta vähennetään keltainen kuvaan sopivalla prosenttiosuudella. Punavoittoisissa kuvissa keltaisen kanavan voi myös liittää magentaan läpikuultavana. Lopuksi syaani ja keltainen kanava tyhjennetään ennen lopullisen kuvan tallentamista. Kaikissa kuvissa laskentaan perustuvat kanavat eivät toimi. Silloin värit täytyy piirtää käsin. Käsityönä tehtyjä kanavia voi myös käyttää tehokeinona. Ihmissilmä kiinnittyy kuvassa usein ensimmäisenä ihmisiin ja ennen kaikkea kasvoihin. Kun tämä ensimmäinen kohde saadaan väritettyä, aivot alkavat muistinvaraisesti täydentää puuttuvia värejä. Tällä tavoin kahdellakin värillä saadaan edullisesti luotua melko elävän näköisiä kuvia. Siksi neliväripainossa kannattaa lisä- väriksi valita magenta ja sekoitevärejä käytettäessä punainen. Juttusarjaa suunnitellessani varasin tähän osaan mahdollisuuden kertoa teknisten rajoitteiden takia alkuperäiseen ohjelmavalikoimaani tehdyistä muutoksista. Olen iloinen voidessani todeta, että valitsemani ohjelmat riittävät lehden tekemiseen. Muitakin ohjelmia on. Vektorigrafiikkaa voisi työstää Inkscapen sijasta Xara Xtremellä ja kuvankäsittelyssä nelivärisyyttä tukee Krita, mutta en ole tutustunut niihin tarkemmin.
22 Armeijoiden ammattimaistuminen: Asevelvollisuuden loppu Euroopassa? M onet Euroopan maat ovat viime vuosina luopuneet asevelvollisuudesta tai ainakin lopettaneet sen toimeenpanemisen rauhan aikana. Vain kymmenessä EU:n 27 jäsenmaasta on voimassa asevelvollisuus ja näistäkin joidenkin odotetaan luopuvan siitä lähitulevaisuudessa: Puola lienee lopettamassa asevelvollisuuden ja myös Ruotsissa on käynnissä prosessi velvollisuuden lopettamiseksi. Myös asevelvollisuutta soveltavissa maissa vapaaehtoisilla ammattisotilailla on tavallisesti tärkeämpi rooli Natossa tai muiden toimeenpanemissa operaatioissa ulkomailla tai Euroopan unionin taisteluryhmittymissä. Syyt asevelvollisuuden ylläpitämiseen ovat tavallisemmin ideologisia kuin sotilaallisia. Rinnakkainen kehityskulku on jäänyt lähes huomiotta: asevelvollisten osalta laajasti Euroopan unionissa tunnustettu aseistakieltäytymisoikeus on menettänyt merkitystään, sillä ammattisotilailla ei sitä tavallisesti ole. Vaikka kaikki 27 Euroopan unionin jäsenmaata tunnustavat aseistakieltäytymisoikeuden asevelvollisille, vain kaksi valtiota Saksa ja Britannia tunnustavat sen myös ammattisotilaille. Ihmisoikeusstandardeistaan ylpeä EU rikkoo ammattisotilaiden kohdalla kansainvälisiä säännöksiä. Ajattelun, omantunnon ja uskonnon vapaudet pitävät loogisesti sisällään myös oikeuden muuttaa näkemyksiä. Tämän perusteella Euroopan neuvoston parlamentaarinen yleiskokous vaati ihmisoikeuksia asevoimissa koskevassa päätöslauselmassaan ( ) jäsenmaitaan sisällyttämään lainsäädäntöönsä oikeuden rekisteröityä aseistakieltäytyjäksi minä tahansa ajankohtana ennen palvelusta, sen aikana tai sen päättymisen jälkeen, sekä ammattisotilaille oikeuden saada aseistakieltäytyjän asema. Jo Euroopan neuvoston suositus 1581 vuodelta 2001 kehottaa valtioita tunnustamaan aseistakieltäytymisoikeuden myös ammattisotilaille. Käytännössä asiat eivät silti ole juuri muuttuneet, eikä poliittista painetta ole tämän oikeuden toteuttamiseksi. Usein esitetyn väitteen mukaan asia ei ole ongelma, koska tunnettuja aseistakieltäytymistapauksia on vähän tai ei ollenkaan. Tämä ei pidä paikkaansa. Koska kieltäytymisoikeutta ei ole, potentiaaliset kieltäytyjät pyrkivät käyttämään muita keinoja vapautuakseen sotilaspalveluksesta usein hakemalla vapautusta lääketieteellisistä tai psykologisis- ta syistä. Toinen vaihtoehto on, että heidät luokitellaan sotilaskarkureiksi tai luvattomasti palveluksesta poissaoleviksi. Koska Euroopassa ei ole olemassa minkäänlaisia tukirakenteita ammattisotilaina aseistakieltäytyjiksi ryhtyville, nämä tapaukset eivät tavallisesti tule julki. Euroopan aseistakieltäytyjäliikkeet eivät yleisesti ottaen ole toistaiseksi kyenneet vastaamaan asevelvollisuuden lopun asettamiin haasteisiin. Ne eivät tee järjestäytynyttä ja koordinoitua työtä armeijoiden värväystoimintaa vastaan, eikä näkyviä tukirakenteita ole olemassa syystä tai toisesta asevoimista lähteviä sotilaita varten. Tämä on ongelma, koska kriittisillä sotilailla ei ole rauhanliikkeessä ketään, johon voisi ottaa yhteyttä. Erot potentiaalisten värvättä-
23 vien ja useimpien antimilitarististen ryhmien jäsenten koulutuksessa ja luokkataustassa mutkistavat asioita entisestään. Kun armeija kohdistaa värväysponnistelunsa tavallisesti heikommassa asemassa oleviin ryhmiin vähän koulutettuihin, maahanmuuttajiin ja alueille, joilla vallitsee korkea työttömyys useimmat antimilitarististen ryhmien aktiivit ovat taustaltaan keskiluokkaisia ja koulutettuja. Tämän johdosta ongelmana on usein edes yhteisen kielen löytäminen. USA:ssa hankitut kokemukset kuitenkin osoittavat, että työ (entisten) sotilaiden parissa ja armeijan värväystoimintaa vastaan on erittäin tärkeää ja lupaavaa. USA:n värväyksen vastainen liike vastustaa kampanjallaan armeijan värvääjien läsnäoloa lukioissa ja yliopistoissa, minkä seurauksena armeijan on vaikeampi saavuttaa värväystavoitteitaan. Tässä työssä Vietnamin ja Irakin sotien veteraanit ovat tärkeässä roolissa, koska he tuntevat armeijan sisältä ja pystyvät helpommin purkamaan sotavoimien värvääjien valheet. Eurooppalaisten sodanvastustajien on korkea aika kohdata muuttuneen sotilaallisen ympäristön nostamat haasteet. Vaikka yhä useammat eurooppalaiset asevoimat ottavat osaa sotaoperaatioihin ulkomailla niin kutsuttuun rauhaan pakottamiseen tai humanitaarisiin operaatioihin ja tekevät tämän useimmiten ammattisotilaita käyttämällä, aseistakieltäytyjäliike ei ole käynnistänyt vastatoimia. Kuinka kauan meillä on varaa tähän? Meidän on aika oppia USA:ssa hankituista kokemuksista ja luoda myös Eurooppaan vahva värväyksen vastainen liike, joka tarjoaa tukensa niille, jotka syystä tai toisesta haluavat lähteä asevoimista. Lähde: Broken Rifle -lehti nro 78. Ammattisotilaiden aseistakieltäytymisoikeus oli Kansainvälisen aseistakieltäytyjäpäivän (15.5.) tämänvuotinen teema. Teksti lyhentämättömänä ja lisätietoa: Kuinka suhtautua Tiibetiin? L änsi-kiinan Tiibetissä vuosikymmeniä hautunut sisällissota on viime aikoina laajentunut. Tiibetiläisten vuoden 1959 kansannousun tuleva vuosipäivä ja Kiinan kesäolympialaiset ovat yhdessä luoneet ympäristön, jonka tiibetiläiset separatistit uskovat tukevan päämääriään. Ajankohdan emotionaalinen voima ja mahdollisuus toimia samalla, kun ulkomaiset toimittajat estävät Kiinaa sulkeutumasta muul- ta maailmalta, ovat rohkaisseet aktivisteja maassa ja sen ulkopuolella. Lopputuloksena protestit uhkaavat nyt purkautua täysimittaiseksi kapinaksi, joka saattaisi levittää väkivaltaa niihin neljään maakuntaan, joissa enemmistö tiibetiläisistä asuu. Ross Gearllachin parisivuinen Tiibet-teksti löytyy kokonaisuudessaan AKL:n nettisivuilta Vangitut totaalit